สวัสดีค่ะ หนูอยากจะทราบว่า หนูไปฉีดยาคุมมาหลังประจำเดือนหยุดมาได้14วันแล้ว ประจำเดือนมาวันที่13มีนา หยุดวันที่18มีนา แล้วไปฉีดยาคุมวันที่2เมษา แล้วมีเพศสัมพันธ์ในวันที่ฉีดเลย มีการหลั่งในด้วยมาตลอดจนถึงปัจจุบัน แล้วตอนนี้มีอาการคลื่นไส้อาเจียน เวียนหัวตลอดเลย อยากจะทราบว่ามันจะมีผลกระทบอะไรบ้างไหมค่ะ เราแพ้ยาคุมหรือเราตั้งครรภ์ค่ะ
สวัสดีค่ะ หากประจำเดือนมาวันที่ 13 มี.ค. และได้ไปฉีดยาคุมกำเนิดในวันที่ 2 เม.ย. ซึ่งเลย 5 วัน นับจากวันแรกที่มีประจำเดือนมาไปแล้ว ยาฉีดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอยาออกฤทธิ์อย่างน้อย 7 วันก่อนดังนั้น หากได้มีเพศสัมพันธ์ไปในวันที่ฉีดยาวันแรกเลย ก็จะมีโอกาสที่จะตั้งครรภ์ได้ แนะนำว่า ควรตรวจหาการตั้งครรภ์ดูด้วยค่ะหากตรวจไม่พบการตั้งครรภ์ อาการคลื่นไส้ อาเจียน เวียนหัว ก็น่าจะเป็นผลข้างเคียงจากยาฉีดคุมกำเนิดได้ ซึ่งมักจะค่อยๆ ดีขึ้น แต่หากอาการไม่ลดลง ก็อาจต้องพิจารณาไม่ฉีดยาคุมต่ออย่างไรก็ตาม อาการดังกล่าว อาจเกิดจากสาเหตุอื่นๆ ร่วมได้ เช่น อาหารเป็นพิษ มีกระเพาอาหารอักเสบ มีโรคในหู เช่น น้ำในหูไม่เท่ากัน หินปูนในหูเคลื่อนที่ หรือเกิดจากมีความเครียด วิตกกังวล พักผ่อนไม่เพียงพอร่วมด้วยได้ ดังนั้น หากอาการที่เป็นอยู่เป็นมากขึ้น ก็ควรไปพบแพทย์เชค่ะ